Media Trust
Media Trust kamfani ne mai zaman kansa na buga jaridun Najeriya da ke Abuja wanda ke buga jaridun Ingilishi na Daily Trust, Weekly Trust, Sunday Trust da Aminiya na yaren Hausa, da kuma wata sabuwar mujalla ta Afirka, Kilimanjaro . Jaridar na ɗaya daga cikin manyan kamfanonin yaɗa labarai a Najeriya.

Tarihi 
An kafa jaridar Weekly Trust a watan Maris 1998 kuma an kaddamar da Daily Trust a watan Janairun 2001. Jaridun biyu sune manyan jaridun da ke yawo a Arewacin Najeriya. Rukunin jaridun na cikin sahu bakwai a Najeriya wajen samun kuɗaɗen talla.

Hidindimu 
Jaridun suna da iditoci a yanar gizo kuma abubuwan da ke cikin jaridun AllAfrica da Gamji ne suka sake wallafa su. Kamfanin ya ba da lambar yabo ta “Daily Trust African of the Year”, tare da karramawa da kuma murnar ‘yan Afirka da suka ba da gudummawa mai kyau da ta shafi rayuwar sauran jama’a kuma ta ja hankalin al’ummar Afirka a cikin wannan shekarar.

Rigingimu 
Jaridar Aminiya ta tsunduma cikin rahotannin da ke ta da cece-kuce wanda ya sa mutane da dama suka yi wa jaridar kallon abin mamaki.

Ma'aikata 
Shugaban hukumar kuma babban jami’in gudanarwa shine Kabiru Abdullahi Yusuf. Ya kasance Babban Malami a Sashen Kimiyyar Siyasa, Jami'ar Usman Dan Fodio, Sokoto, kuma ya yi aiki a matsayin marubuci kuma mai sharhi ga kamfanoni da suka haɗa da Daily Triumph, Mujallar Citizen, Newswatch da Sashen Afirka na BBC.  Jaafar Jaafar Editan Jaridar Daily Nigerian yana ɗaya daga cikin ma'aikatansu tsakanin 2007 zuwa 2011.

Manazarta

Hanyoyin haɗi na waje 

 Yanar Gizo na hukuma